ہرجندر سنگھ لال

ڈاکٹر۔  ہرجندر سنگھ لال پنجابی شاعر اتے صحافی اے۔ غزلکار دے طور تے اوہ اپنے نام نال فروزپوری وی لاؤندا اے۔ ڈاکٹر لال نوں پنجاب سرکار ولوں شرومنی پنجابی صحافی وجوں اعزازی کیتا جا چکیا اے۔'لال' نوں ممبئی دے پنجابیاں نے "پنجابی آئیکون " دے ایوارڈ نال وی اعزازی کیتا اے۔ افغانستان وچ ہندو سکھ افغان سوسائٹی ولوں اسنوں نڈر صحافت لئی قابیل وچ خاص اعزاز ملیا۔

یورپیئن میڈیا سینٹر ولوں چنے بھارت دیاں وکھ وکھ بولیاں دے صرف 9 پترکاراں وچوں اک جنہاں نے یورپین یونین  بنن دی پریکریا دی سٹڈی کیتی۔اس پراجیکٹ دا سارا خرچہ "یورپیئن کمیشن" نے کیتا سی۔استوں بعد 2 سال INEP "انڈین نیوز ان یورپ پروگرام " لئی کم وی کیتا۔افغانستان، پاکستان، کینیڈا ، امریکہ وچ روزانہ اجیت ولوں رپورٹنگ کرن توں علاوہ 2008 دا بیجنگ (چائینا)اولمپک اتے 2012 دا لنڈن اولمپک وی کور کیتا۔ قریب 2 درزن دیساں وچ جان دا موقع وی ملیا۔

 صحافت دا سفر 
ہرجندر سنگھ لال نے پنجابی دی سبھّ توں وڈی اخبار اجیت دا سٹاف رپورٹر بنن توں پہلاں فروزپور توں مہک نام دی پندراں روزہ اخبار دا اڈیٹنگ کیتا۔پھر اس ویلے پنجابی صحافت دی یونیورسٹی منی جاندی اخبار "نواں زمانہ" توں شروع کرکے اکالی پترکا،ہندوستان خبراں نیوز ایجینسی لئی کم کیتا۔ 1984 وچ کھناں توں ہندوستان خبراں نیوز ایجینسی نال دوبارہ شروعات کرکے جنستا ہندی،انڈین ایکسپریس،ہندوستان ٹائیمز انگریزی، یو۔این۔آئی۔نیوز ایجینسی، اتے کئی ہور روزانہ اخباراں لئی وی کم کیتا۔ مشہور انگریزی صحافی شیام کھوسلا اتے ہندی صحافی اشوک سنگھی نال ملکے پنجاب یونین آف جرنالسٹس بنائی ۔ پی۔یو۔جے۔ نوں نیشنل یونین آف جرنالسٹس انڈیا نال جوڑیا۔ اسدے جنرال سیکٹری تے پردھان بنے۔ لال،کھوسلا اتے سنگھی دی تکڑی نے 2 وار NUJI دی 2 سالا قومی کانفرنس کروائی۔منڈی گوبندگڑھ اتے کھناں (لدھیانہ) وچ ہوئی قومی صحافی کانفرنس وچ دیس دے اس ویلے دے وزیر اعظم اٹل بہاری واجپائی مکھ مہمان وجوں پجے، ساری پنجاب سرکار اتھے حاضر سی۔ لال دیاں کوششاں نال وزیر اعلیٰ کیپٹن امریندر سنگھ دے تعاون نال لدھیانہ وچ پہلی انڈو-پاک پنجابی جرنالسٹس کانفرنس وی کروائی گئی۔

 لکھتاں 
 جدوں موسم برا ایا، (پنجابی)غزل مجموعہ
 گرم آہوں کا لباس، (ہندی اردو غزلاں دیوناگری لپی وچ)
 2 ہور غزل مجموعہ چھپن لئی تیار
  اک وڈے پروجیکٹ تے کم جاری "لوجیکل سکھ ہسٹری"
 کالم 'شعر بازاراں دی ہفتہ وار جائزہ' قریب 5 سال ہر ہفتے چھپیا روزانہ اجیت پنجابی اتے ہندی اجیت خبراں وچ،
 ویلے دے نال نال چلدا تے پردے پچھے چلدیاں سرگرمیاں دے پردے پھولدا نرپکھّ تے نڈر کالم " سرگوشیاں" قریب ڈھائی دہاکیاں توں پنجابی اجیت اتے اجیت خبراں ہندی وچ چھپ رہا اے۔ پنجابی وچ کسے کالم دا انا لما سماں بناں رکے چھپنا اک ریکارڈ اے ، جو شاید ہی کدے ٹٹے۔

 حوالے 

گٹھ:پنجابی غزل گو
گٹھ:پنجابی لوک